Kosárlabda-pályafutását a BSE csapatában kezdte. 12 éves kora óta minden korosztályos válogatott tagja, 2004-ben a csapat vezéreként (meccsenként 16 ponttal, 10 lepattanóval) az U20-as Európa-bajnokság 4. helyén végzett. 2003 óta a felnőtt válogatott tagja, szerepelt a 2003-as női kosárlabda-Európa-bajnokságon. (2007-ben a térdműtéte miatt, 2010 nyarán fáradtságra hivatkozva kihagyta a selejtezőket).